[{"text_idx": "#000000", "text": "Planeerimisotsused kujundavad meie elukeskkonda \u2013 seda kus me elame, kus to\u0308o\u0308tame vo\u0303i o\u0303pime ja kus puhkame. Planeeringute koostamine on vajalik nii ettevo\u0303tluse kavandamiseks, elamualade arendamiseks kui ka vaba aja veetmise vo\u0303imaluste kujundamiseks. Planeeringu koostamises osalevad mitmed erinevad osapooled \u2013 omavalitsus, huvitatud isik, erinevad ametkonnad, keskkonnaorganisatsioonid, kinnistuomanikud ja laiem avalikkus. Nad ko\u0303ik ta\u0308idavad enda huvidest, vajadustest ning pa\u0308devusest tulenevat rolli. Kes aga vastutab selle eest, et planeeringuotsus oleks osapoolte kokkulepe ja tagaks meile hea elukeskkonna?"}, {"text_idx": "#000001", "text": "Reeglina on igal planeeringul selle elluviimisest huvitatud isik ehk arendaja, kellel on konkreetne idee vo\u0303i vajadus mingi tegevuse elluviimiseks, mis tingib uue ruumilahenduse koostamise. Arendaja ei ole ilmtingimata ettevo\u0303tja, ta vo\u0303ib olla ka eraisik, kes on huvitatud endale kodu rajamisest. Arendaja vo\u0303ib olla ka riigiasutus, kes on na\u0308iteks huvitatud maantee vo\u0303i ko\u0303rgepingeliini rajamisest. Sellele vaatamata on arendajat iseloomustavaks so\u0303naks \u201ehuvi\u201c, millest la\u0308htuvalt planeerimisprotsess alguse saab ja mille eest ta kogu protsessi va\u0308ltel vaieldamatult seisab."}, {"text_idx": "#000002", "text": "Planeerimisprotsess on avalik protsess, kuna see peab tagama ko\u0303ikide u\u0308hiskonnaliikmete vajadusi ja huve arvestava elukeskkonna kujundamise. Seega on ha\u0308davajalik, et planeerimisprotsessis osaleksid piirinaabrid ja laiem avalikkus, et samuti esindada ja kaitsta oma huve planeerimisotsuste tegemisel. Kokkuleppe saavutamiseks ei saa ra\u0308a\u0308kida formaalsest avalikkuse kaasamisest, seadusest tulenevate menetlusno\u0303uete detailsest ja\u0308rgimisest. Avalikkusel tuleb vo\u0303imaldada planeerimismenetluses aktiivselt osaleda kogu planeeringu koostamise jooksul, et tagada laiapo\u0303hjalisi arvamusi arvestav ja vastuvo\u0303etav planeeringulahendus."}, {"text_idx": "#000003", "text": "Planeeringu koostamisel tuleb lahendada rida erinevaid u\u0308lesandeid, mis puudutavad erinevate ametkondade pa\u0308devusi. Lahendada tuleb keskkonnaku\u0308simused, ligipa\u0308a\u0308sude ja muu toetava tehnilise taristu teemad, elukeskkonna turvalisust puudutavad probleemid, ka\u0308sitlema peab vajadusel muinsuskaitse tingimusi jms. Ametkondade osalemine la\u0308htub esmaja\u0308rjekorras asutuse vastutusvaldkonnast ja selle vajaduste kaitsmisest. Siiski peavad ametiasutused olema valmis kokkulepeteks \u2013 planeeringulahendus peab olema tasakaalus ning panustama lisaks keskkonnaeesma\u0308rkide ta\u0308itmisele ka positiivsete sotsiaalsete, majanduslike ja kultuuriliste mo\u0303jude soodustamisse."}, {"text_idx": "#000004", "text": "Ko\u0303ikide eelnevalt kirjeldatud osapoolte huvid, vajadused ja tingimused seob u\u0308heks tervikuks planeerija. Just planeerija peab kogu protsessi va\u0308ltel na\u0308gema tervikpilti kujundatavast ruumilahendusest, hindab erinevate osapoolte seisukohti selle tervikpildi valguses ning seob need tasakaalustatud planeeringulahenduseks, milles on esindatud nii arendaja esialgne idee, laiema avalikkuse huvid kui ka ametkondade tingimused idee elluviimiseks."}, {"text_idx": "#000005", "text": "Planeerimisotsuse kui osapoolte omavahelise kokkuleppe fikseerib u\u0308ldjuhul kohalik omavalitsus, riiklike huve kandva planeeringu puhul riigiasutus. Kuigi planeerimisotsus on kaalutlusotsus, mille tegemiseks on laiaulatuslik otsustuso\u0303igus omavalitsusel (vo\u0303i riigil), on ha\u0308davajalik, et selle tegemisel arvestataks ko\u0303iki olulisi asjaolusid, ettepanekuid, arvamusi ja tingimusi, mis planeeringulahenduse va\u0308ljato\u0308o\u0308tamisel on esitatud vo\u0303i va\u0308lja toodud. Vaid sellisel juhul on tagatud, et planeering on kokkuleppe meie u\u0308hise ruumi kasutusest tulevikus."}, {"text_idx": "#000006", "text": "Planeerimisotsused ei ole jagatud vastutus, kus igau\u0308ks vastutab tulenevalt enda pa\u0308devusvaldkonnast, huvist vo\u0303i juriidilisest kohustusest. Planeerimisotsused on u\u0308hine vastutus, kus parima vo\u0303imaliku kokkuleppe saavutamisse peab panuse andma iga planeerimismenetluses osaleja \u2013 omavalitsus, planeerija, arendaja, pa\u0308dev ametiasutus ja laiem avalikkus. Kokkuleppe tagamiseks tuleb igal planeerimismenetluses osalejal enneko\u0303ike endale otsa vaadata. Mo\u0303jutavad need otsused ju meie ko\u0303igi elukeskkonda."}, {"text_idx": "#000008", "text": "Haapsalu lahe rannikuvee seisundi hindamine"}, {"text_idx": "#000009", "text": "Keskkonnaamet ja Skepast&Puhkim so\u0303lmisid lepingu, mille eesma\u0308rgiks on anda eksperthinnang Haapsalu lahe rannikuveekogumi va\u0308ga halva seisundi peamistest po\u0303hjustest ning leida meetmed selle parandamiseks."}, {"text_idx": "#000010", "text": "Haapsalu lahe rannikuvee kvaliteet on ajas halvenenud, olles ta\u0308na va\u0308ga halb. Vastavalt La\u0308a\u0308ne-Eesti veemajanduskavale on eesma\u0308rk see aastaks 2027 heaks parandada. Eksperthinnangu ka\u0308igus selgitatakse va\u0308lja halva seisundi peamised po\u0303hjused, analu\u0308u\u0308sides selleks nii rannikuvee sisekoormuse, sellesse suubuvate jo\u0303gede kui punkt- ja hajukoormusallikatest la\u0308htuva koormuse mo\u0303ju."}, {"text_idx": "#000011", "text": "To\u0308o\u0308 tulemusena pakutakse va\u0308lja reaalsed meetmed olukorra parandamiseks vo\u0303i nende puudumisel alternatiivsed lahendused. Muuhulgas analu\u0308u\u0308sitakse seisundi edasist seiret ning hinnatakse ta\u0308iendavate uuringute vajadust. Eksperthinnangu valmimise ta\u0308htaeg on 01.05.2019."}, {"text_idx": "#000013", "text": "Pa\u0308rnu lennuva\u0308lja liiklusala uus lahendus on valmimas"}, {"text_idx": "#000014", "text": "AS Tallinna Lennujaam ja Skepast&Puhkim OU\u0308 on so\u0303lminud lepingu Pa\u0308rnu lennuva\u0308lja liiklusala rekonstrueerimisprojekti koostamiseks. Pa\u0308rnu lennujaam on regionaalne lennujaam, mis asub Eesti edelaosas, 4 km Pa\u0308rnu kesklinnast loodes."}, {"text_idx": "#000015", "text": "Lennujaam ehitati 1930\u2019tel aastatel, kuid kohandati u\u0308mber ja oli pikalt kasutuses so\u0303java\u0308elise lennubaasina. Viimase 20 aasta jooksul on lennujaama kasutatud visuaallennureeglite kohasteks tavalendudeks. Pa\u0308rnu lennuva\u0308ljal on 2,5 km pikkune ja 60 m laiune betoonist rajakate. Rajakatte vananemise ning lagunemise to\u0303ttu on ta\u0308naseks kasutuses olev osa 800 m pikk ja 23 m lai. Lennujaam vajab teenuste uuendamist, et tagada C-klassi lennukite ohutu ja efektiivne toimimine instrumentaallennu reeglite ja\u0308rgi."}, {"text_idx": "#000016", "text": "Projektiga on kavandatud 30 m laiuse ja 2,0 km pikkuse kaasaja no\u0303uetele vastava lennuraja projekteerimine. Lisaks uus ruleerimistee ning olemasoleva perrooni u\u0308mberehitus selliselt, et see vo\u0303imaldab vastu vo\u0303tta C-klassi lennukeid (nt B737 ja A319). U\u0308htlasi uuendatakse lennuva\u0308lja tulede su\u0308steem ja perrooni valgustus ning rajatakse uus meteoroloogiajaam navigeerimiseks vajaliku info saamiseks. Projektiga on ette na\u0308htud ka uue lennuva\u0308lja pa\u0308a\u0308ste- ja hooldustehnika angaari rajamine. Samuti korrastatakse lennuva\u0308lja elektri ja sademeveesu\u0308steem ning haldusterritooriumi perimeetriteid. Projekti tulemusel peab Pa\u0308rnu lennujaama infrastruktuur vastama rahvusvaheliselt aktsepteeritud tasemele."}, {"text_idx": "#000017", "text": "Projekti koostamine algas juunis ja projekti kavandatav lo\u0303pp on detsember 2018. Ehitusto\u0308o\u0308d on plaanis la\u0308bi viia aastatel 2019 ja 2020."}, {"text_idx": "#000018", "text": "Paralleelselt ka\u0308esoleva projektiga on koostamisel ka detailplaneering Pa\u0308rnu lennuva\u0308lja ala kohta. Detailplaneeringuga kavandatakse olemasoleva terminalihoone laiendamist ja uusi hoonestusalasid vo\u0303imalike lisategevuste kaasamiseks pikemas perspektiivis."}, {"text_idx": "#000020", "text": "Nursipalu harjutusva\u0308lja keskkonnamo\u0303ju hindamine sai valmis"}, {"text_idx": "#000021", "text": "Nursipalu harjutusva\u0308lja ehitusprojekti koostaja ja KMH la\u0308biviija on Skepast & Puhkim. Kaitseministeeriumi ettepanekul algatas 22.06.2016 Tehnilise Ja\u0308relevalve Amet Nursipalu harjutusva\u0308lja ehitusprojekti keskkonnamo\u0303ju hindamise (KMH) ning tunnistas KMH aruande 12.10.2018 otsusega no\u0303uetele vastavaks. Seega kogu protsess vo\u0303ttis aega 2 aastat ja 4 kuud. KMH viidi la\u0308bi teede ja va\u0308ljao\u0303pperajatiste projekteerimise ka\u0308igus ning Nursipalu harjutusva\u0308lja arendamise aluseks on Riigikaitse arengukava aastateks 2013-2022."}, {"text_idx": "#000022", "text": "Nursipalu harjutusva\u0308li on 3134 ha suurune ja asub Vo\u0303rumaal Ro\u0303uge ning Vo\u0303ru valdades. Eesti Kaitseva\u0308gi on Nursipalu ala kasutanud alates 1990-ndate keskpaigast. Projekti eesma\u0308rk on parandada va\u0308ljao\u0303ppevo\u0303imalusi harjutusalal. Projekti raames projekteeriti kokku 27,5 km I kategooria ja 23 km II kategooria teid ning lisaks maastikuso\u0303iduala. Rajatistest projekteeriti alale kaks uut 300 m lasketiiru ja u\u0308ks 1000 m lasketiir, ka\u0308sigranaadi viskekoht, tankito\u0303rjegranaadiheitja laskeva\u0308li ja lo\u0303hkamispaik."}, {"text_idx": "#000023", "text": "KMH la\u0308biviimise eesma\u0308rk on anda otsustajale teavet kavandatava tegevuse elluviimisega to\u0303ena\u0308oliselt kaasneva olulise negatiivse keskkonnamo\u0303ju ning selle mo\u0303ju leevendusvo\u0303imaluste kohta. KMH la\u0308biviimisel la\u0308htuti olemasolevatest andmetest ja ehitusprojekti koostamise ka\u0308igus la\u0308biviidavate uuringute tulemustest. KMH raames viidi la\u0308bi eraldi militaarmu\u0308ra uuring , mille teostas Akukon Oy Eesti filiaal ja koostati eraldi eksperthinnang kaitstavatele linnuliikidele, mille teostas MTU\u0308 Kotkaklubi."}, {"text_idx": "#000024", "text": "KMH tulemusel selgus, et mo\u0303ju vo\u0303ib eeldatavalt avalduda:"}, {"text_idx": "#000025", "text": "maastikule (mo\u0303ju avaldub lokaalselt suuremate raadamisalade piirkonnas, kuid suuremal osal harjutusva\u0308lja alast senised metsamaastikud siiski sa\u0308ilivad),\nkaitstavatele taimeliikidele (maaparandussu\u0308steemide rekonstrueerimine ja tallamine) \u2013 tuleb rakendada leevendusmeetmeid,\nloomastikule (raadamise to\u0303ttu avaldub maastiku muutus lokaalselt, suuremal osal harjutusva\u0308lja alast sa\u0308ilivad siiski praegustele sarnased elutingimused ning neil aladel loomastiku olulist vaesumist ei toimu),\nkaitstavatele linnuliikidele (I ja II kaitsekategooria: metsis (raadamise to\u0303ttu elupaikade ha\u0308vimine ja killustumine, maaparandusto\u0308o\u0308d, mu\u0308ra ja liikumisha\u0308iringud); merikotkas (elupaikade ha\u0308vimine ja killustumine, mu\u0308ra ja liikumisha\u0308iringud); laanera\u0308hn (elupaikade ha\u0308vimine ja killustumine); kanakull (mu\u0308ra ja liikumis\u00adha\u0308iringute); III kaitsekategooria: va\u0308ike-ka\u0308rbsena\u0308pp, mustra\u0308hn, hiireviu, ha\u0308ndkakk, punaselg-o\u0303gija, rukkira\u0308a\u0308k, va\u0308rbkakk) \u2013 rakendada leevendusmeetmeid,\nrohevo\u0303rgustiku Vagula tuumala kvaliteedile (maastike muutus ja ha\u0308iringud avalduvad lokaalselt, loodusmaastike osata\u0308htsus alla 90% ei lange ning seeto\u0303ttu tuumala toimimist tervikuna ohtu ei seata, samuti sa\u0308ilib piirkonna rohevo\u0303rgustiku sidusus)."}, {"text_idx": "#000026", "text": "Samuti jo\u0303uti ja\u0308reldusele, et mu\u0308ra ja vibratsioon ei sea ohtu kohalikele elanikele tervist ega kahjusta vara. Mo\u0303ju heaolule vo\u0303ib hinnata kohalikul tasandil (piiratud ulatuses) ta\u0308helepanuva\u0308a\u0308rseks. Tegemist on ha\u0308iringuga, mille tajumine ja taluvusvo\u0303ime on va\u0308ga erinev/subjektiivne."}, {"text_idx": "#000027", "text": "U\u0308he olulisema leevendusmeetmena kaitstavatele linnuliikidele mo\u0303ju va\u0308hendamiseks tehti KMHs ettepanek Keretu\u0308 looduskaitseala moodustamiseks. Kaitseala moodustamine aitab kaitsta harjutusva\u0308lja loodusva\u0308a\u0308rtusi ning aitab kompenseerida harjutusva\u0308lja arendustega kaasnevaid mo\u0303jusid. Ta\u0308naseks on kaitseala moodustatud (Vabariigi Valitsuse 04.10.2018 ma\u0308a\u0308ruses nr 91). Kaitseala pindala on 1060,6 ha ning see paikneb kogu ulatuses harjutusva\u0308lja alal. See on harjutusva\u0308lja osa, kus pole planeeritud aktiivset kasutust, ning seega ei va\u0308lista kaitseala harjutusva\u0308lja eesma\u0308rgipa\u0308rast kasutamist. Nii looduskaitse kui ka riigikaitse mahuvad alale a\u0308ra."}, {"text_idx": "#000028", "text": "KMH eksperdi hinnangul tuleks edaspidi ja\u0308tkata leevendusmeetmete rakendamist, sh panustada olemasoleva teavitussu\u0308steemi to\u0303hustamisele ja koosto\u0308o\u0308 ja\u0308tkamisele mo\u0303jutatud/huvitatud osapooltega (nt kohalikud omavalitsused, RMK, jahiseltsid, vajadusel piirkonna turismiettevo\u0303tjad). Oluline on samuti ja\u0308tkata veeseiret, taimkatte/tallamiskoormuse hindamist ja linnustikuseiret."}, {"text_idx": "#000029", "text": "Nursipalus ehitusto\u0308o\u0308d ka\u0308ivad ja kaitseva\u0308gi teostas 12.04.2018 harjutusva\u0308ljal miinipilduja proovilaskmised, kuhu vo\u0303imaldati juurdepa\u0308a\u0308s kohaliku omavalitsuse ja Keskkonnaameti esindajatel. Valminud on Nursipalu harjutusva\u0308ljaku keskkonnakorralduskava, mille eesma\u0308rgiks on va\u0308lja pakkuda konkreetsed tegevused keskkonnaprobleemide lahendamiseks. Keskkonnakorralduskava loob aluse selleks, et keskkonnakaitseline tegevus on su\u0308steemne ja et keskkonnaseisundit on vo\u0303imalik kontrollida."}, {"text_idx": "#000030", "text": "Mu\u0308stilise ta\u0308hekombinatsiooni GIS taga peitub tegelikult va\u0308ga lihtne lahendus \u2013 see on ko\u0303ikide elu lihtsamaks tegev G nagu geo, I nagu info ja S nagu su\u0308steem \u2013 geoinfosu\u0308steem. Selle eesma\u0308rgiks on ruumiandmete kogumine, nende haldamine, analu\u0308u\u0308s ja rakendamine. Geoinfosu\u0308steemide kasutamine vo\u0303imaldab elu lihtsustada pea ko\u0303igis tegevusvaldkondades avalikust sektorist erasektorini ja selle vahepeal."}, {"text_idx": "#000031", "text": "U\u0308hinenud omavalitsused eksisteerivad ta\u0308iesti uues, kuid samas ka sarnases situatsioonis. U\u0308hinenud omavalitsused peavad ta\u0308itma neid samu omavalitsuse u\u0308lesandeid, mida varemgi, kuid seda oluliselt suuremal territooriumil ning oluliselt suurema rahvastiku jaoks. Omavalitsused peavad endiselt tagama sotsiaalhoolekande parima vo\u0303imaliku kvaliteedi, kavandama ja andma haridust selle erinevatel tasemetel, hoidma korras omavalitsuse taristu jm avalikud objektid ning avaliku ruumi, planeeringute koostamisest ja ehituse suunamisest ra\u0308a\u0308kimata."}, {"text_idx": "#000032", "text": "Kuidas GIS aitab muuta kohalike omavalitsuste to\u0308o\u0308d lihtsamaks"}, {"text_idx": "#000033", "text": "Ko\u0303ikides nendes valdkondades, ja mitte ainult, on vo\u0303imalik oskuslike GIS vo\u0303tete abil muuta omavalitsuse to\u0308o\u0308d ja suhtlust oma elanikega oluliselt lihtsamaks, ta\u0308psemaks ja efektiivsemaks."}, {"text_idx": "#000034", "text": "Esiteks on vo\u0303imalik GIS lahenduste abil koguda omavalitsusele vajalikku informatsiooni. Na\u0308iteks saab luua veebirakenduse, mille kaudu on omavalitsuse elanikel vo\u0303imalik edastada infot heakorra probleemide kohta \u2013 nt kus on kevadel tekkinud lo\u0308o\u0308kaugud, kuhu on kohaliku metsa alla pru\u0308gi veetud, kus on talvisel ajal probleeme lumekoristusega. Selline lahendus on oma u\u0308lesehituselt lihtne, kuid sellele vaatamata va\u0308ga informatiivne. Vaid u\u0308he klikiga omavalitsuse kaardil on kodanikul vo\u0303imalik saata probleem otse omavalitsusele, kellel on sellisel kujul andmete haldamine oluliselt lihtsam kui kirjavahetuse pidamine."}, {"text_idx": "#000035", "text": "Omavalitsusel on omakorda vo\u0303imalik GIS lahenduste abil kaardistada ja salvestada sotsiaalto\u0308o\u0308tajate koduku\u0308lastuste kohad ja ajad, ehitusja\u0308relevalve teostamise paikvaatluste kohad ja ajad, miks mitte ka piirkonnad, kus on juhtunud enim o\u0303nnetusi jalgratturitega vo\u0303i millised on omavalitsuses asuvad mitteametlikud ujumiskohad."}, {"text_idx": "#000036", "text": "Na\u0308iteks on Skepast&Puhkim OU\u0308 GIS eksperdid koostanud Raasiku valla u\u0308ldplaneeringu koostamise raames mo\u0303ttenoppe, mille eesma\u0308rgiks oli elanike ideede korje u\u0308ldplaneeringus lahendatavate teemade tarbeks. See on va\u0308ga lihtne na\u0308ide, kuidas on vo\u0303imalik veebirakendust kasutada kodanike ja omavalitsuse vaheliseks infovahetuseks. "}, {"text_idx": "#000037", "text": "Lisaks on vo\u0303imalik GIS lahenduste abil omavalitsusel ho\u0303lpsamini hallata ja analu\u0308u\u0308sida juba kogutud kohtandmeid. GIS lahendused vo\u0303imaldavad ma\u0308a\u0308ratleda na\u0308iteks ko\u0303ige optimaalsemaid teekondi ja sagedusi sotsiaalhoolekande teenuse tagamiseks. GIS on vo\u0303imalik u\u0308les ehitada selliselt, et oleks automatiseeritud na\u0308iteks ehitusja\u0308relevalve ka\u0308igus esitatud ettekirjutuse teatiste ja\u0308lgimine \u2013 su\u0308steem ise tuletab meelde, kus ja millal ettekirjutused ta\u0308idetud peavad olema. GIS vo\u0303imaldab analu\u0308u\u0308sida u\u0308histranspordi ka\u0308ttesaadavust ja ma\u0308a\u0308ratleda optimaalseimad liinid omavalitsuses ning hoida neid ajakohasena aegano\u0303udva ka\u0308sito\u0308o\u0308ta."}, {"text_idx": "#000038", "text": "GIS ei ole ainult planeerijate to\u0308o\u0308riist. Ruumiandmed tekivad ja on vajalikud pea igas omavalitsuse vastutusvaldkonnas. Lisaks ruumilisele planeerimisele nii sotsiaalhoolekande, heakorra, ja\u0308a\u0308tmeveo, u\u0308histranspordi jt omavalitsuse u\u0308lesannete korraldamises. Head GIS lahendused muudavad omavalitsuse to\u0308o\u0308 efektiivsemaks ja paindlikumaks, tagades seela\u0308bi omavalitsuse pakutavate teenuste oluliselt ko\u0303rgema kvaliteedi. Automatiseeritud tegevustest u\u0308le ja\u0308a\u0308v aeg vo\u0303imaldab omavalitsusel enam panustada probleemide ennetamisele, mitte niivo\u0303rd reageerimisele."}, {"text_idx": "#000039", "text": "Skepast&Puhkim OU\u0308 meeskond on valmis va\u0308lja to\u0308o\u0308tama konkreetse omavalitsuse iseloomu arvesse vo\u0303tva GIS lahenduse omavalitsuse pakutavate teenuste parendamiseks ning koolitama omavalitsusi GIS lahenduste kasutamises, ta\u0308iendamises ja endale sobivaimaks disainimisel."}, {"text_idx": "#000041", "text": "SKPK toetab TALTECH korvpallimeeskonda 2018/2019 hooajal"}, {"text_idx": "#000043", "text": "\u201eMeeldiv on teatada, et oleme leidnud TALTECH korvpallimeeskonnale uue toetaja. U\u0308likooli korvpallimeeskonnal ja kogu spordiklubil on suur au, et nii ko\u0303rgelt hinnatud firma on huvitatud u\u0308lio\u0303pilasspordi toetamisest\u201e lausus TTU\u0308 Spordiklubi juht Rait Ka\u0308bin.\n\u201eMeil on hea meel anda omapoolne panus TALTECH korvpallimeeskonna hu\u0308vanguks. Inseneri- ja konsultatsiooniettevo\u0303ttena peame oma po\u0303hitegevuse ko\u0303rval oluliseks ka sporti, kuna terves kehas on terve vaim. Eestis on korvpall pika ning kuulsusrikka ajalooga spordiala ning Tallinna Tehnikau\u0308likool on inseneri- ja tehnikahariduse lipulaev \u2013 seeto\u0303ttu oli meie jaoks otsuse langetamine lihtne ja loogiline.\u201c lisas Skepast&Puhkim OU\u0308 juhatuse liige Hendrik Puhkim."}, {"text_idx": "#000044", "text": "Kuna antud hooajal on rohkem vo\u0303istlusso\u0303ite, siis lisatoetuse abil paranevad ma\u0308ngijate reisitingimused ning osa toetust suunatakse ma\u0308ngijate taastumisprotseduuridesse ning toidulisandite hankimisele.\nTALTECH korvpallimeeskond on peamiselt u\u0308lio\u0303pilastest koosnev korvpallimeeskond, mis osaleb Olybet Eesti- La\u0308ti korvpalliliigas ja u\u0308lio\u0303pilaste meistrivo\u0303istlustel kodu- ja va\u0308lismaal."}, {"text_idx": "#000047", "text": "Skepast&Puhkim sai peale mo\u0303ningast pausi taas lipu kontori ette lehvima."}, {"text_idx": "#000049", "text": "20. august \u2013 20. september saavad ko\u0303ik Tartu linna elanikud osaleda uuringus ning vastata liikumist puudutavatele ku\u0308simustele ning ta\u0308ita oma liikumispa\u0308evikut kaardirakenduses."}, {"text_idx": "#000050", "text": "Eesti ja Tartu linna transpordipoliitika eesma\u0308rk on tagada ka\u0308ttesaadavad, mugavad, ohutud ja ja\u0308tkusuutlikud liikumisvo\u0303imalused inimestele ja ettevo\u0303tetele. Kvaliteetne taristu ja ha\u0308sti toimiv transpordisu\u0308steem on igapa\u0308evaelu toimimiseks ha\u0308davajalik. Uuringu sihiks on anda u\u0308levaade sellest, millised tegurid mo\u0303jutavad Tartu linna elanike liikumisviiside valikuid ja valmisolekut kasutada sa\u0308a\u0308stvaid transpordilahendusi."}, {"text_idx": "#000051", "text": "Uuringus palutakse osaleda Tartu linna ja selle la\u0308hiu\u0308mbruse elanikel, sh Ma\u0308rja, U\u0308lenurme, Vahi, Ko\u0303rveku\u0308la, Veibri, Rahinge, Haage, Lohkva, Soinaste, Lemmatsi, Ra\u0308ni, Ro\u0303o\u0303mu, Tila, To\u0303rvandi elanikel. Uuringu sihiks on anda mitmeku\u0308lgsed vastused elanike liikumisviiside ja nende valikute kohta, aidates seela\u0308bi kaasa liikuvusteenuste ning sa\u0308a\u0308stvate liikumisviiside arendamisele. Uuringuga kogutakse informatsiooni transpordilahenduste planeerimiseks Tartu linnas ja selle la\u0308hiu\u0308mbruses eesma\u0308rgiga saada u\u0308levaade senistest liikumisharjumustest ning seda mo\u0303jutavatest teguritest.\nUuringus osaledes on ka Sinul vo\u0303imalik kujundatavates lahendustes la\u0308htuvalt oma liikumiseelistustest kaasa ra\u0308a\u0308kida!"}, {"text_idx": "#000053", "text": "Ankeetku\u0308sitlus koosneb neljast suuremast osast:\n1. Taustainfo vastaja leibkonna kohta\n2. U\u0308ldine liikumisinfo ja sellega rahulolu\n4. Vastaja eilse pa\u0308eva liikumised\nVastaja eilse pa\u0308eva liikumised on ka see uuringu osa, mille osas palutakse peale uuringu ankeetku\u0308sitluse osa ta\u0308itmist teha vastavad ma\u0308rkmed ka kaardirakenduses.\nJuhul kui vastaja leibkonnas on lapsi vanuses 7.-14. aastat, palutakse ankeetku\u0308sitluse osas ta\u0308ita ka lapse ankeet, mis on vo\u0303rreldes ankeedi muu osaga ko\u0303ige lu\u0308hem osa. Ka lapse eilsed liikumised palutakse hiljem kaardile ma\u0308rkida."}, {"text_idx": "#000054", "text": "Uuringu raames kogutakse andmeid va\u0308hemalt 1000-lt u\u0308le 15-aastaste Tartu ja Tartu la\u0308hiu\u0308mbruse elanikelt. Leibkonnas ku\u0308sitletakse u\u0308ldjuhul u\u0308hte leibkonna liiget, v.a. 7-14-aastaste lastega leibkondades, kus kogutakse liikumispa\u0308eviku andmed vastavas vanuses laste liikumiste kohta ta\u0308iskasvanud ku\u0308sitluses osalejalt."}, {"text_idx": "#000055", "text": "Lisainfo Tartu liikumisviiside uuringu kohta on leitav Tartu Linnavalitsuse kodulehelt: . Uuringuga seotud ku\u0308simusi ja ettepanekuid ootame e-posti aadressile: uuring@raad.tartu.ee."}, {"text_idx": "#000056", "text": "Paldiski pump-hu\u0308droakumulatsioonijaama hoonestusloa taotluse KMH aruande avalikustamise ning avaliku arutelu teade"}, {"text_idx": "#000058", "text": "TJA algatas 27.01.2017 otsusega nr 1-10/17-031 Paldiski PHAJ hoonestusloa menetluse ning u\u0308hes sellega keskkonnamo\u0303ju hindamise (KMH)."}, {"text_idx": "#000059", "text": "Paldiski PHAJ KMH aruanne ka\u0308sitleb Paldiski linnas Pallase piirkond 16 ja 18 kinnistutele (osaliselt) ja la\u0308hialale ning Paldiski lahte kavandatava tegevusega eeldatavalt kaasneda vo\u0303ivat olulist keskkonnamo\u0303ju. Kavandatava tegevuse sisuks on hoonestuso\u0303iguse ma\u0308a\u0308ramine Energiasalv Pakri OU\u0308 poolt Paldiski linna kavandatava pump-hu\u0308droakumulatsiooni(elektri)jaama (PHAJ) tehissaare ja veehaarde rajamiseks. Paldiski PHAJ KMH ka\u0308igus hinnatakse PHAJ rajamise ja ekspluatatsiooniga, merre rajatavate objektide (tehissaar, veehaare) ning maa-aluste rajatiste (aluskorda rajatav veereservuaar, s\u030cahtid ja muud rajatised) kaasnevat vo\u0303imalikku keskkonnamo\u0303ju."}, {"text_idx": "#000062", "text": "Paldiski PHAJ KMH aruande kohta oma ettepanekud, vastuva\u0308ited ja ku\u0308simused palume esitada kirjalikult Tehnilise Ja\u0308relevalve Ametile hiljemalt 8. augustiks 2018 elektrooniliselt e-post aadressile info@tja.ee vo\u0303i paberkandjal aadressile So\u0303le 23A, Tallinn 10614."}, {"text_idx": "#000063", "text": "Paldiski PHAJ KMH aruande avalik arutelu toimub 15. augustil 2018 algusega kell 15.00 La\u0308a\u0308ne-Harju Vallavalitsuses (Rae tn 38, Paldiski linn 76806)."}, {"text_idx": "#000065", "text": "To\u0308o\u0308d algavad juulis 2018 ning kestavad 15 kuud."}, {"text_idx": "#000066", "text": "Keskkonnaseire ja\u0308lgib keskkonnano\u0303uete ta\u0308itmist Balticconnectori Eesti territoriaalvetesse ja majandusvo\u0308o\u0308ndisse ja\u0308a\u0308va merealuse osa ehitusto\u0308o\u0308de ajal. Seirekava katab ja\u0308rgmised Balticconnectori ehituse etapid:"}, {"text_idx": "#000067", "text": "Lisaks teostatakse seire ka peale ehituse lo\u0303ppu, kuid see ei kuulu antud lepingu mahtu."}, {"text_idx": "#000068", "text": "Seirekava katab erinevad merekeskkonna mo\u0303jutatavad komponendid. Seire eesma\u0308rk on ja\u0308lgida ja dokumenteerida projekti teostamise ka\u0308igus vo\u0303imalikku mo\u0303ju merekeskkonnale ja vo\u0303imaldada operatiivset sekkumist ja leevendusmeetmete kasutuselevo\u0303ttu ebasoovitavate keskkonnamuutuste ilmnemisel."}, {"text_idx": "#000069", "text": "Merekeskkonna seire ho\u0303lmab ja\u0308rgmisi merekeskkonna komponente:"}, {"text_idx": "#000070", "text": "Merevee fu\u0308u\u0308sikalised ja keemilised parameetrid\nMerepo\u0303hja elupaigad to\u0308o\u0308de la\u0308biviimise potentsiaalses mo\u0303jualas ja foonialal\nKalastiku koosluse struktuur to\u0308o\u0308de la\u0308biviimise mo\u0303jualas ja foonialal"}, {"text_idx": "#000071", "text": "Seire on korraldatud selliselt, et oleks vo\u0303imalik tuvastada konkreetselt ehitustegevusest tingitud mo\u0303ju. Selleks viiakse la\u0308bi mo\u0303o\u0303tmised ja vaatlused nii kavandatud tegevuse vahetus la\u0308heduses kui ka referentsalal (ala, mis on u\u0308ldiste keskkonnatingimuste kompleksi ja\u0308rgi sarnane ehitustegevusega ho\u0303lmatud alaga, kuid millel otseselt ehitustegevusest tulenev mo\u0303ju ei avaldu). Seiretegevuse metoodiliseks aluseks on Eesti riikliku keskkonnaseire jaoks kehtivad metoodilised standardid ja no\u0303uded, mis u\u0308ldjoontes vastavad HELCOMi standardmetoodikatele ("}, {"text_idx": "#000072", "text": "Laki po\u0303ik 2, 12919 Tallinn"}, {"text_idx": "#000073", "text": "Please leave this field empty."}, {"text_idx": "#000074", "text": "Olen tutvunud ja no\u0303ustun isikuandmete ka\u0308itlemise tingimustega"}]